open-index/open-wikipedia-markdown huggingface dataset:
Светско население

мини|380п|Карта на државите во светот по бројот на жители во 2019&nbsp;г.
**Светско население** — севкупен број на живи луѓе во светот во одреден миг. Денешното светско население брои 8 милијарди жители.

## Статистика
### Региони
Во Азија живеаат повеќе од 4 милијарди луѓе, што е 60% од светското население. Само во Кина и во Индија заедно живеат повеќе од 41% од населението во светот. Следува Африка со околу милијарда жители, што е 15%, потоа е Европа со 733 милиони жители, што изнесува 11% од светското население. Јужна Америка и Карибите  имаат 589 милиони (9%), Северна Америка 352 милиони (5%) и  Австралија и Океанија со 35 милиони жители, што е помалку од 1% од светското население.

### Земји

4,03 милијарди луѓе живеат во овие 10 земји што изнесува 58% од светското население.

Останатите држави по бројот на населението се:

## Поврзано
* Свет
* Народ
* Демографија

## Наводи

Население
Категорија:Население
Категорија:Демографија
Категорија:Човечка географија
Црква „Св. Архангел Михаил“ - Автокоманда

**Свети Архангел Михаил**  кај народот позната и по првобитното српско име **Храм Славе**  — македонски православен храм во Автокоманда, Скопје.

## Историја
Сегашната црква била подигната на темелите на постара црква во 1927 година. Во 2006 година е реновиран надворешниот дел на црквата. Карактеристичен за оваа црква е мермерниот иконостас, кој бил поставен уште кога се градела црквата. Таков иконостас, кој е многу скап и тежок за обработка, многу ретко се наоѓа во македонските цркви. Специфичен е и релјефот на “Св. Архангел” поставен на надворешниот горен дел, веднаш над влезната врата во црквата. Во составот на црквата се наоѓа и црковниот параклис  “Покров на Пресвета Богородица”, каде извира, според верувањата, света и чудотворна вода. Изградена е во средината на XVIII век. Во 1995 година била изградена и осветена мала црковна крстилница посветена на “Светите бессребреници и чудотворци Кузман и Дамјан”. Во склопот на црквата се наоѓаат и англиските воени гробишта од Првата светска војна.
мини|247x247пкс|Црква „Св. Архангел Михаил“ - Автокоманда - Скопје, од воздух

## Поврзано
*Автокоманда
*Црква „Покров на Пресвета Богородица“ - Автокоманда - црква параклис во дворот на црквата „Св. Архангел Михаил“;

## Наводи

Категорија:Автокоманда
Скопје
Малем (општина)

**Малем** е општина во сојузната држава Кошрај во Микронезија. Името на општината во превод значи „месечина“. Административен центар на општината е истоименото село. Името е добиено по фактот што секој месец полната месечина изгрева точно пред карпестата плажа во близина на селото. Во селото има основно училиште со интернат за 400 ученици. Исто така две цркви и општинските згради.

## Поврзано
* Кошрај
* Општини во Микронезија
* Микронезија

Категорија:Општини во Кошрај
Функционални барања

Во **[[софтверско инженерство|софтверското инженерство]]** со терминот **функционални барања**, се дефинираат функции на софтверскиот систем или функции на негови компоненти. Функција е опишана како множество од влезни податоци, однесувања и излезни податоци. Под функционалните барања спаѓаат пресметки, технички детали, ракување со податоци и нивна обработка и други функционалности што дефинираат што треба системот да изврши.

Барањата за однесување ги опишуваат сите случаи каде што системот ќе ги користи функционалните барања. Функционалните барања се поддржани од нефункционалните барања (кои се познати и како барања за квалитет), во кои се наметнуваат ограничувања во дизајнот и имплементацијата.  Генерално функционалните барања се изразуваат во форма: ,,системот мора да ги има ‘‘, додека пак нефункционалните барања се изразуваат во следната форма: ,,системот треба да биде ‘‘. Планот за имплементирање на функционалните барања е наведен во дизајнот на системот, додека пак планот за имплементирање на нефункционалните барања е наведен во архитектурата на системот.

Функционалните барања специфицираат поединечни резултати од системот. Ова треба да биде во согласност со нефункционалните барања, коишто ги специфицираат севкупните одлики на системот. Функционалните барања се водени од архитектурата на системот, додека нефункционалните се водени од техничката архитектура на системот. 
Во некои случаи, инженерот задолжен за анализа на барањата, изработува и кориснички случаи по разгледувањето и анализата на барањата.  Секој кориснички случај прикажува сценарија во кои се опишува барем едно функционално барање. 
Концептот на функционални и нефункционални барања бил презентиран во 1982 година  на конференција за компјутерски софтвер и апликации.

## Начин на работа
Секое функционално барање треба да содржи единствено име и број, кратко резиме и објаснување. Тие информации се користат за да им помогнат на читателите зошто тоа барање е потребно,  додека пак преку бројот барањето лесно ќе биде следено во текот на развојот на софтверот.  Барањето мора да биде јасно и читливо, во кое е опишано како системот да се однесува.  Многу од барањата може да бидат откриени кога се прават корисничките случаи.

## Книги
*
*
*

## Наводи

Категорија:Системско инженерство
Црн ибис

**Црниот ибис** или **блескав ибис** (*Plegadis falcinellus*) е широко распространета птица од семејството ибиси.
Го има во Македонија.

## Опис

Црниот ибис е средно голема птица, долга од 48-66&nbsp;см, со распон на крилјата од 80 до 105&nbsp;см. Тежат од 485 до 970 грама.  Возрасните птици се темнокафеави со бронзен и зелен метален одблесок. Младите се кафеави без одблесок, на главата и вратот поседуваат бела нијанса која исчезнува кај возрасните.

## Распространетост

Широко е распространет во Евроазија, Африка, Австралија, Северна Америка. Презимува во Африка и Азија, каде се храни од плитките води со калливо дно обраснати со трска, понекогаш на оризовите полиња и влажните ливади.

## Начин на живеење

Живеат во слатки и слабосолени водни басени, широки блата, естуари, плитки потопени и влажни ливади.

### Исхрана

Црниот ибис се исхранува со водни без‘рбетници - водни инсекти, пијавици, дождовни црви; понекогаш со риби и водоземци.

### Размножување

Црниот ибис се гнезди во густи колонии заедно со други птици - чапји лажичарки, пеликани, чапји.

## Наводи

## Надворешни врски
* BirdLife Species Factsheet 
* Glossy Ibis – Species text in The Atlas of Southern African Birds.
* Glossy Ibis Information with photographs and sound from the Cornell Laboratory of Ornithology.
* Glossy Ibis videos, photos & sounds  on the Internet Bird Collection
* Glossy Ibis Information  from eNature.com
* Field Guide Photo Page on Flickr

Категорија:Пеликановидни
Категорија:Птици на Македонија
Категорија:Ибиси
Категорија:Таксони опишани од Карл Линеј
Нефункционални барања

**Нефункционалните барања** се оние барања коишто ја опишуваат работата на системот, односно се однесуваат на некоја специфична одлика на системот.  Се разликуваат од функционалните барања, кои ги опишуваат однесувањата или функционалностите на системот. Планот за имплементирање на функционалните барања е наведен во дизајнот на системот, додека пак планот за имплементирање на нефункционалните барања е наведен во архитектурата на системот. Генерално кажано функционалните барања  дефинираат што треба системот да прави, додека нефункционалните дефинираат како системот треба да биде.

Иако најмногу се користи терминот ,,нефункционалните барања‘‘ сепак тие можат да се сретнат и под  имиња како:  ,,квалитети на системот‘‘,  ,,квалитети за услужни барања‘‘, ,, атрибути за квалитет‘‘ и други имиња.

Барањата за квалитети, кои спаѓаат под нефункционалните барања, можат да бидат поделени на две главни категории и тоа:

# **Квалитети на извршување** – како што се сигурноста и употребливоста, коишто можат да бидат разгледувани во време на извршување.
# **Квалитет за проценка** – такви се проверливоста (англиски: testability), одржливоста, проширливост и размерливост коишто се вметнати во статичката структура во системот.

## Примери
Системот да овозможи прикажување на бројот на записи во базата. Ова е функционално барање, но доколку од  системот се бара веднаш да го прикаже бројот на записи, во моментот кога е побарано, тогаш е нефункционално барање. Значи мора да архитектурата на системот да биде така направено што ќе го реализира ова барање во најкратко време. Други примери за нефункционални барања се барањата за:

* Достапност
* Безбедност
* Перформанси
* Сигурност
* Ефикасност
* Интероперабилност
* Платформа
* Време на одговор
* Еластичност
* Приватност
* Портабилност

## Наводи

## Надворешни врски
**Научни врски**
* http://www.idi.ntnu.no/grupper/su/fordypningsprosjekt-2005/eide-fordyp05.pdf 

**Примери**
* www.csc.calpoly.edu
* Volere Requirements Resources

**Modeling non-functional properties in SOA**
* Modeling Non-Functional Aspects in Service Oriented Architecture Wada, Suzuki,Oba

**Agile non-functional requirements**
* Non-Functional Requirements: Do User Stories Really Help?
Плајсе

**Плајсе** е десна притока на Вајсе Елстер во Саксонија, Германија. Нејзиниот извор се наоѓа југозападно од Цвикау, кај Еберсбрун, потоа тече низ Вердау, Кримичау, Алтенбург и други градови во Саксонија и Тирингија, пред да се влее во Вајсе Елстер кај Лајпциг.

Реката природно има должина од 115 километр; меѓутоа, јужно од Лајпциг, е исправена, со што е намалена нејзината должина на 90 км.

## Надворешни врски

* 

Плајсе
Категорија:Реки во Саксонија
Категорија:Реки во Тирингија
Мал нуркач

**Малиот нуркач** или **шутка** (*Tachybaptus ruficollis*) е водна птица од семејството нуркачи која е распространета во Стариот Свет. Самиот мал нуркач е распространет во Палеарктикот.

## Физички опис

Најмал од сите нуркачи. Масата на телото изнесува 110-370 g, а должината на крилјата 90–111&nbsp;мм. Општата боја на врвот е црно-кафеникава, а долниот дел е валкано бел. Образите и предниот дел од вратот се костенливо-црвеникави, боковите на телото се црно-кафеникави со светли шари. Летачките пердуви се кафеави, на сложеното крило е видлив бел одблесок. Клунот е црн со бел врв. Очите се жолти, а шареницата на окото е црвеникаво-кафеава. Тарзусот и стапалата се сивкаво-зелени.

Општата боја на зимското перје е посветла и позаматена. Нема костенливо-црвена боја на образите и предниот дел од вратот. Светлата жолтозелена боја на аголот од устата отсуствува. Меѓутоа, од останатите нуркачи во овој период се разликува по окер-црвената боја.

## Подвидови

Во зависност од големината и тоновите на бојата се разликуваат 9 подвидови од оваа птица:

* *T. r. ruficollis* — Европа, Северна Африка.  
* *T. r. iraquensis* — југоисточен Ирак, југозападен Иран.
* *T. r. capensis* — Африка на југ од Сахара, Мадагаскар, Шри Ланка, Индустан на исток до Мјанмар.
* *T. r. poggei*
* *T. r. philippensis*
* *T. r. cotobato*
* *T. r. tricolor*
* *T. r. volcanorum*
* *T. r. collaris*.

## Поврзано

*Список на птици во Македонија

## Наводи

Категорија:Нуркачи (птици)
Категорија:Птици на Македонија
Категорија:Таксони опишани од Петер Симон Палас
Национален олимписки комитет

**Националните олимписки комитети** (**НОК**) се претставници на светското олимписко движење во поединечни земји. Подлежат на контрола од Меѓународниот олимписки комитет (МОК) и се одговорни за организирање на учеството на нивната земја во Олимписките игри. Кога се врши избор за град-домаќин комитетите можат да предлагаат градови во рамките на своите земји.
НОК воедно го промовираат развојот на спортистите и обуката на тренерите и службениците во нивната земја.

Олимпискиот комитет задолжен за Република Македонија е Македонскиот олимписки комитет

Постојат 204 национални олимписки комитети, кои претставуваат суверени држави и разни територии. 192 од 193-те земји членки на ООН имаат свој НОК (со исклучок на Јужен Судан, кој ја стекнал својата независност на 9 јули 2011, па затоа сè уште нема свој НОК). Комитети имаат и уште 12 територии:
* Тајван, во МОК се води како „Кинески Тајпеј“
* Палестинска Самоуправа, во МОК се води како „Палестина“
* Четири територии на САД: Американска Самоа, Гуам, Порторико и Американските Девствени Острови (во МОК се водат само под „Девствени Острови“)
* Три британски прекуморски територии: Bermuda, Британските Девствени Острови и Кајманските Острови
* Едена територија на Кралството Холандија на Карибите: Аруба. Холандските Антили го загубиле статусот во јули 2011 поради нивното распуштање во 2010.
* Хонгконг, специјален административен регион на НР Кина
* Кукови Острови, придружна држава на Нов Зеланд

Сите НОК-ови се членки на Здружението на националните олимписки комитети (ЗНОК или ANOC), кое е поделено на пет континентални здруженија:

## Список на национални олимписки комитети по година на признавање
Ова е хронолошки список на сите 204 признаени НОК-ови од 1894 до денес. Многу од нив се основани долго пред да бидат признаени, додека пак други се прифатени веднаш по нивното формирање. На списокот се изоставени поранешни држави (како на пр. СФРЈ, СССР, Чехословачка итн).

## Непризнаени национални олимписки комитети
Спортскиот и олимписки комитет на Макао е основан во 1987 и има извршено обиди да се зачлени во МОК, но досега нема официјално признание. Макао сепак се натпреварува на Параолимписките игри.

Фарските Острови имаат признаен национален параолимписки комитет.

Други земји/области без признаени комитети се: Ангвила, Абхазија, Гибралтар, Каталонија, Косово, Ниуе, Сомалиленд, Нова Каледонија, Курдистан, Северен Кипар, американските староседелци, Северните Маријански Острови, Монтсерат и Туркс и Кајкос. Фарски Острови, Француска Полинезија,

## Поврзано

* Меѓународен олимписки комитет
* Македонски олимписки комитет
* Список на државни кодови на МОК - кодови на НОК-ови

## Наводи
* 
*Здружение на националните олимписки комитети
Утве

**Утве** (*Utwe*) или **Утва** (*Utwа*) е втората најголема општина во сојузната држава Кошрај во Микронезија.

## Географија
Утве го зазема јужниот дел од островот Кошрај и не излегува на брогот на источниот дел. Според податоците од 1994 година, во општината живееле 1.056 жители и административен центар е селото Утве Ма. Вкупната површина на општината е 28.5&nbsp;км2.

## Поврзано
* Општини во Микронезија
* Микронезија
* Кошрај

## Надворешни врски
* Подводниот парк во Утве 
* Морска екологија во Утве 
* Слики од Утве

Категорија:Општини во Кошрај
Категорија:Биосферни резервати во Микронезија
Лелу

**Лелу** е најмалиот од двата острови од кои е составена сојузната држава Кошрај во Микронезија. Островот е дел од општината Лелу.

## Географија
Според податоците од 1980 година на островот живееле 1.594 жители и островот има околу 1 километар квадратен. Најголемата надморска височина на островот е 109.7 метри.

## Поврзано
* Кошрај
* Микронезија
* Каролински Острови

Категорија:Острови во Кошрај
Категорија:Градови во Федералните Држави на Микронезија
Тофол

**Тофол** е административен центар (главен град) на сојузната држава Кошрај во Микронезија.

## Географија

Тофол се наоѓа во источниот дел од земјата. Административно, Тофол е дел од општината Лелу и се наоѓа југозападно од островот Лелу.

## Поврзано
* Лелу (општина)
* Кошрај
 

Категорија:Населени места во Микронезија
Категорија:Кошрај
Тафунсак

**Тафунсак** е најголемата општина во сојузната држава Кошрај во Микронезија. Општината, според пописот од 2000 година, има население од 2,457 жители. Името во превод значи „пола шума пола плажа“, и  се однесува на географските одлики на регионот. До 1980 година Тафунсак била една од петте општини во државата, во 1980 година општината Валунг била припоена кон Тафунсак и така државата добила 4 општини. Општината денес има 42.8&nbsp;км2, а до 1980 година Тафунсак имал  23.3&nbsp;км2, а Валунг 19.5&nbsp;км2.

## Наводи


## Поврзано
* Кошрај
* Валунг
* Општини во Микронезија

Категорија:Општини во Кошрај
Борна

**Борна** () — град во сојузната покраина Саксонија, Германија, административно седиште на округот Лајпциг. Се наоѓа околу 30 километри југоисточно од Лајпциг. Има околу 21.000 жители.

## Историја

Борна како град е стар повеќе од 750 години.

Од раниот  век, пејзажот околу Борна бил обликуван со отворени јагленокопи, чиј врв достигна во 1980-тите. Во последниве 20 години биле вложени огромни напори да се ревитализира пејзажот; со поплавување на отворените копови и создавање нови езер, како и засадување илјадници дрвја.

Современата историја на Борна била обогатена со префрлањето на црквата од соседниот Хојерсдорф во Борна. На крајот на октомври во 2007, романескната градба на Црквата Емаус во Хојерсдорф од  век (12 километри од Борна) била отсечена од земјата и преместена на плоштадот Мартин Лутер во Борна.

## Знаменитости

* Црква Кунигунден
* Црква на плоштадот Лутер
* Градско собрание
* Средно училише „Gymnasium Am Breiten Teich“

## Галерија


Borna townhall.JPG|Градско собрание во Борна
Borna secondary school.JPG|Средно училиште
Reichstor Borna.jpg|Царската порта (*Reichstor*)


## Наводи

## Надворешни врски

* Официјална страница

Категорија:Лајпциг (округ)
Валунг

**Валунг** (*Walung*) била една од петте првични општини во сојузната држава Кошрај во Микронезија. Општината била најмала во државата. Во 1980 година општината била припоена кон Тафунсак, и така Кошрај добил само 4 општини и Тафунсак станала најголема општина во државата.

## Географија

Валунг се наоѓал во југозападниот дел од островот, северозападно од Утве и југозападно од Тафунсак. Повеќето од западниот дел бил составен од брег. Администативен центар на општината било селото Валунг. На пописот од 1980 година општината имала само 151 жител и имала површина од 19.5&nbsp;км2.

## Поврзано
# Кошрај
# Тафунсак
# Општини во Микронезија

## Надворешни врски
*  Карта на земјиштето на Кошрај

Категорија:Општини во Кошрај
Борна (појаснување)

**[[Борна]]** — град во сојузната покраина Саксонија, Германија.

**Борна** може да се однесува на:

* Борна (име) — хрватско машко име
* Борна (болест) — инфективен невролошки синдром
* Борна јазик (Демократска Република Конго) — јазик во јужната банту група во Демократската Република Конго
* Борна јазик (Етиопија) — јазик во северна омотичка група во западна Етиопија
* Борнавирус — вирусот кој ја причинува болеста Борна
Бад Лаузик

**Бад Лаузик** () — град во округот Лајпциг, во сојузната покраина Саксонија, Германија. Се наоѓа 12 километри југозападно од Грима и 29 километри југоисточно од Лајпциг.

## Наводи

## Надворешни врски

* Официјална страница 

Категорија:Лајпциг (округ)
Категорија:Бањски градови во Германија
Грима

**Грима** () — град во сојузната покраина Саксонија, Германија на левиот брег на реката Мулде, 25 километри југоисточно од Лајпциг. Основан во 1170 година и моментално е дел од округот Лајпциг.

## Местоположба

Градот е во северна Саксонија, 25 километри југоисточно од Лајпциг и 16 километри јужно од Вурцен во долината на реката Мулде. Реката го поплавила Грима во 2002, предизвикувајќи штета на куќите и зградите во стариот дел на градот. Стариот мост Пепелманбрик бил однесен од реката.

мини|Уништениот Пепелманбрик

### Градски единици

* Гросбардау (припоено кон Грима во јануари 2006)
* Дебен
* Хонштет
* Хефген
* Бајерсдорф
* Кадич
* Шкортиц
* Наундорф
* Нојниц
* Грехвиц
* Дорна
* Клајнбардау (припоено кон Грима јануари 2006)
* Бернбрух (припоено кон Грима јануари 2006)
* Валдбардау (припоено кон Грима јануари 2006)
* Нерхау (припоено кон Грима јануари 2011)
* Тимлицвалде (припоено кон Грима јануари 2011)
* Гросботен (припоено кон Грима јануари 2011)
* Мучен (припоено кон Грима на 1 јануари 2012)

## Историја

Грима е од лужичкосрпско потекло и првпат бил документиран во 1065 година. Грофовите од Мајсен и изборните кнезови од Саксонија често престојувале во замокот во градот.

## Култура

Грима бил место на многу историски структури, вклучувајќи ја зградата на градското собрание, кое потекнува од 1442, познатото училиште (*Fürstenschule*) подигнато на местото на поранешен августински манастир во 1550 училиштето за пиво.

## Наводи

* 

## Галерија


Податотека:Gymnasium Grimma 2006.jpg|Средно училиште Свети Августин во Грима
Податотека:Frauenkirche_Grimma.jpg|Фрауенкирхе
Податотека:Schiffmühle Höfgen.jpg|Пилана Хефген
Податотека:Muldeufer Grimma.jpg|Стариот град гледан од реката Мулде
Податотека:Grimma Muldeufer.jpg|Брегот на Мулде
Податотека:Grimma Alte Muldebrücke 02.jpg|Штит со грбови на мост преку Мулде во Грима
Податотека:Grimma Alte Muldebrücke 03.jpg|Уништен мост преку Мулде во Грима
Податотека:Grimma Hochwasserdenkmal 01.jpg|Споменик за поплавата 2002 во Грима


Категорија:Лајпциг (округ)
Нерхау

**Нерхау** () — поранешен град во округот Лајпциг, во сојузната покраина Саксонија, Германија. Од 1 јануари 2011 година е дел од градот Грима. Се наоѓа на реката Мулде, 7 километри североисточно од Грима и 30 километри источно од Лајпциг.

## Надворешни врски

* Официјална страница 

Категорија:Поранешни општини во Саксонија
Категорија:Лајпциг (округ)
Категорија:Села во Саксонија
Тимлицвалде

**Тимлицвалде** () — село и поранешна општина во округот Лајпциг во Саксонија, Германија. Од 1 јануари 2011 година е дел од градот Грима.

Категорија:Села во Саксонија
Категорија:Поранешни општини во Саксонија
Категорија:Лајпциг (округ)
Мучен

**Мучен** () — поранешен град во округот Лајпциг, во сојузната покраина Саксонија, Германија. Се наоѓа 13 километри источно од Грима и 21 километар северозападно од Дебелн. Од 1 јануари 2012 година бил припоен кон градот Грима.

## Наводи

Категорија:Поранешни општини во Саксонија
Категорија:Лајпциг (округ)
ФК Ловеч

**ФК Ловеч** е бугарски фудбалски клуб од Ловеч, Бугарија. Тој е актуелен шампион на Бугарија за последните две сезони. Покрај нив тимот има уште две титули шампион на својата земја (што значи вкупно 4) и тоа во сезоните 1997-98 и 1998-99 година. Својте натпревари тимот ги игра на Градскиот Стадион во Ловеч. Клубот е основан во 1921. година. Тие исто така се и четири кратен победник на Бугарскиот Куп.

## Титули
; **[[Бугарска А група|А група]]** (4) 1997-98, 1998-99, 2009-10 и 2010-11
*Вицешампион  2001-02
; **[[Куп на Бугарија]]** (4) 2001, 2004, 2008, 2009
* Финалист  1999, 2003, 2007
; **[[Суперкуп на Бугарија]]** '''(1) : 2010
* Финалист 2004, 2007, 2008, 2009 и 2011

## Играчи
### Моментален Состав

## Надворешни врски
;Официјални Сајтови
* Official website 
* UEFA Profile
;Supporters website
* Ultras website 
;Information and statistics
* Litex at worldfootball.net
Олимписки стадион (Лондон)

мини|Панорамска слика од внатрешноста на стадионот во Лондон
**Олимпискиот стадион** (англ. *Olympic Stadium*) е главниот спортски објект во Летни олимписки игри и параолимпијадата во 2012 во Лондон. Стадионот се наоѓа во подрачјето Стратфорд и има сместивост од 80.000 гледачи. Со ова е трет по големина во Британија, веднаш по Вембли и Твикенем. Подготовките на земјиштето започнале во 2007, а изградбата официјално почнала на 22 мај 2008. Изградбата завршила на 29 март 2011. Стадионот ќе биде и домаќин на Светското првенство во атлетика 2017.

## Обвивка
Градбата е целосно обвиткана со полиестерско-полиетиленско платно, обезбедени од средства на хемиското претпријатие „Dow Chemical“ под услов претпријатието да рекламира на него до 26 јуни 2012.

## Постојани корисници
Комитетот за олимписка оставнина едносгласно го избрал ФК Вест Хем Јунајтед за постојан корисник на стадионот. Ова треба да се потврди во блиска иднина.

## Поврзано
* Олимписки парк - Лондон
* Центар за водени спортови - Лондон

## Наводи

## Надворешни врски

*Официјален профил 
*Мреж. камера

Лондон
Категорија:Спортски зданија на Летните олимписки игри 2012
Категорија:Спортот во Лондон
Категорија:Згради и градби во Лондон
Категорија:Знаменитости во Лондон
Категорија:Вест Хем Јунајтед ФК
Патка ластовичарка

**Патката ластовичарка** (*Anas acuta*) е широко распространета патка која се размножува во северните подрачја на Европа, Азија и Северна Америка. Станува збор за птица преселница која презимува на југ, сè до екваторот. Необично за вид со вакво распространување, таа нема подвидови (ако *[[Anas eatoni]]* се вброи како посебен вид).

## Физички опис

Ова е прилично голема патка, со долг зашилен опаш, сличен на опашот на ластовицата, по што и го добила името „ластовичарка“. Мажјакот е со упадливо кафеава, сива и бела боја, а женката е најмногу со светлокафеава боја со пократок опаш. Мажјакот се огласува со специфично свиркање („фјур, фјур“), а женката квака како и дивата патка.

## Размножување

Двата пола стануваат полово зрели по првата година од животот. Мажјакот се додворува на женката пливајќи блиску до неа со спуштена глава и подигнат опаш, свиркајќи. Ако има група од мажјаци, ќе ја бркаат женката и ќе летаат сè додека не остане само еден од нив. Женката се подготвува за парење спуштајќи го телото. По парењето, мажјакот ја кренува главата и свирка.

Размножувањето се одвива во текот на април и јуни. Гнездото го градат на земјата, скриено во растителноста и подалеку од водата. Женката снесува седум до девет јајца во крем боја, и тоа по едно на секој ден. Женката сама ги инкубира јајцата во текот на 22 до 24 денови. Кога ќе се родат пилињата, женката ги носи до водата, каде се исхрануваат со инсекти од водната површина.

Околу ¾ од птиците го преживуваат овој период, но не повеќе од половина од нив живее толку долго за да почнат да се размножуваат. Најдолга забележана должина на живот е 27 години, но оваа возраст ја достигнуваат само мал број птици.

## Исхрана

Патката ластовичарка се храни со водни растенија навечер и ноќе, а поголем дел од денот го поминува одмарајќи се. Долгиот врат и овозможува да собере храна 30&nbsp;cm од под површината на водата. Зиме јаде најмногу водни растенија, но понекогап се храни со корења и семиња во полињата. За време на сезоната на парење главно јаде без‘рбетници.

## Наводи

Категорија:Гусковидни
Категорија:Незагрозени видови според МСЗП
Категорија:Таксони опишани од Карл Линеј
Национални олимписки комитети на Океанија

**Национални олимписки комитети на Океанија** или **НОКО** (англ. *Oceania National Olympic Committees*, *ONOC*) е меѓународна организација во која членуваат 17 национални олимписки комитети (НОК-ови) од Океанија.

Организацијата често се состанува со други континентални сојузи на средбите на Здружението на националните олимписки комитети (ЗНОК или ANOC).

## Земји-членки
На табелава се наведени сите членки на организацијата, заедно со годината на основање и признавање од Меѓународниот олимписки комитет (МОК), доколку се разликува од годината на основање на НОК-от.

## Поврзано
*Меѓународен олимписки комитет

## Надворешни врски
* Официјална страница  

*Океанија
Категорија:Спортот во Океанија
Квинт Курциј Руф

**Квинти Куртиј Руф** (латински: *Quintus Curtius Rufus*) бил римски писател кој ја напишал биографијата на Александар III Македонски во своето дело *Historiae Alexandri*

## Издателство

* Q. Curtius Rufus: *Historiae* (= *Bibliotheca scriptorum Graecorum et Romanorum  Teubneriana* 2001). hrsg. Carlo M. Lucarini, de Gruyter, Berlin/New York 2009, ISBN 978-3-11-020116-1
* Q. Curtius Rufus: *Geschichte Alexanders des Großen. Lateinisch und deutsch*. Holger Koch,  Christina Hummer, 2 Bände, Wissenschaftliche Buchgesellschaft, Darmstadt 2007, ISBN 978-3-534-18643-3 
* Quintus Curtius Rufus: *Alexandergeschichte. Die Geschichte Alexanders des Großen*.  Johannes Siebelis, Phaidon, Essen/Stuttgart 1987, ISBN 3-88851-036-8.
* Curtius Rufus: *Histories of Alexander the Great. Book 10*. John C. Yardley, J. E. Atkinson, Oxford University Press, Oxford/New York 2009, ISBN 0-19955-762-4.

## Литература
*J. E. Atkinson: Q. Curtius Rufus’ ‘Historiae Alexandri Magni’. In: Aufstieg und Niedergang der römischen Welt II,34,4, de Gruyter, Berlin/New York 1998, S. 3447–3483, ISBN 3-11-015699-7. 
*Holger Koch: Hundert Jahre Curtius-Forschung (1899–1999). Scripta Mercaturae, St. Katharinen 2000, ISBN 3-89590-103-2. 
*Robert Porod: Der Literat Curtius. Tradition und Neugestaltung: Zur Frage der Eigenständigkeit des Schriftstellers Curtius. DBV-Verlag, Graz 1987, ISBN 3-7041-9035-7. 
*Werner Rutz: Zur Erzählkunst des Q. Curtius Rufus. In: Aufstieg und Niedergang der römischen Welt II,32,4, de Gruyter, Berlin/New York 1986, S. 2329–2357, ISBN 3-11-010840-2. 

## Надворешни врски

* ''Historiae Alexandri Magni''  LacusCurtius, Bibliotheca Teubneriana, Theodor Vogel 1880
* ''Historiae Alexandri Magni'' ,The Latin Library
* Curtius 10,6–10 

Категорија:Римјани од 1 век
Категорија:Римски писатели
Категорија:Стари Римјани
Никица Јелавиќ

**Никица Јелавиќ** (роден на 27 август 1985 во Чапљина) — хрватски поранешен фудбалер, кој играл на позицијата напаѓач.

## Кариера
Јелавиќ ја започнал својата професионална кариера во екипата на Хајдук Сплит во 2002 година, пред да замине во белгискиот Зулте Варегем. Една година подоцна тој потпишал за австрискиот Рапид Виена. Во сезоната 2008-2009, тој постигнал 18 гола и играл многу добро, соработувајќи во нападот со Ервин Хофер и Штефан Мејерхофер тројцата заедно постигнале дури 76 од 89 голови на клубот. Сепак, и покрај големиот број на постигнати голови Рапид го завршил првенството на второто место со 4 бода помалку од шампионот Ред Бул Салцбург.

Во летото 2010 година, Јелавиќ се преселил во шкотскиот Ренџерс, со кој успеал да ја освои Премиер лигата на Шкотска и Лига купот на Шкотска, пред да направи трансфер во Евертон во англиската Премиер лига. Со клубот од Ливерпул, Јелавиќ потпишал на 31 јануари 2012, во последниот ден од зимскиот трансферен прозорец. Своето деби за *карамелите* го имал на 4 февруари 2012, влегувајќи од клупата за резерви на местото на аргентинецот Денис Страквалурси во 60-тата минута од натпреварот против Виган Атлетик, кој завршил без победник 1-1. Својот прв гол за Евертон во кариерата го постигнал на 10 март, во победата над Тотенхем на Гудисон Парк со 1-0. На 24 март 2012, тој го постигнал својот втор погодок на гостувањето кај Свонзи Сити по што уследила серија од шест натпревари на кои Јелавиќ постигнал 8 голови во сите натпреварувања. Иако дошол на пола сезона, тој бил најдобар стрелец на клубот со 9 голови во 13 одиграни натпревари во Премиер лигата.

## Титули
#### Ренџерс
***[[Премиер лига на Шкотска|Премиер лига]]** : 1 
: 2010-2011
***[[Лига куп на Шкотска]]** : 1 
: 2011

## Надворешни врски
* Никица Јелавиќ на soccerway

Категорија:Живи луѓе
Категорија:Фудбалери од Премиер Лига
Категорија:Фудбалери на ФК Хајдук Сплит
Категорија:Фудбалери на ФК Рапид Виена
Категорија:Фудбалери на ФК Ренџерс
Категорија:Фудбалери на ФК Евертон
Категорија:Фудбалери на ФК Хал Сити
Категорија:Фудбалери на ФК Вест Хем Јунајтед
Категорија:Хрватски фудбалери
Категорија:Родени во 1985 година
Белен (Саксонија)

**Белен** () — град во округот Лајпциг, во сојузната покраина Саксонија, Германија, јужно од Лајпциг. Негови главни препознатливи точки се малиот аеродром и електричната централа. Се наоѓа во новосоздадената област Нојзенланд, езерска област создадена во поранешните отворени копови.

## Наводи

## Надворешни врски

* Официјална страница

Категорија:Лајпциг (округ)
Фробург

**Фробург** () — град во округот Лајпциг, во сојузната покраина Саксонија, Германија. Се наоѓа 11 километри североисточно од Алтенбург и 34 километри југоисточно од Лајпциг. Го вклучува и селото Флесберг и градот Корен-Залис.

## Историја

Во текот на Втората светска војна, имало подкамп на концентрациониот камп Бухенвалд, надвор од селото Флесберг. Кампот бил фабрика за воениот производител, Hugo Schneider AG (HASAG).

## Географија и сообраќај
### Географија

Фробург се наоѓа на половина пат помеѓу Лајпциг и Кемниц, околу 35 километри од Лајпциг и 10 километри јужно од Борна. Потокот Вира тече низ Фробург.

### Сообраќај

Сојузниот автопат Б95 поминува низ Фробург. Јужно од Фробург поминува и сојузниот автопат Б7. Железничката линија Лајпциг-Нојкирич-Хемниц (опслужувана од Конекс) исто така поминува низ градот. Фробург има директна врска со автопатот А72 (во изградба).

## Наводи

## Надворешни врски

* Официјална страница

Категорија:Лајпциг (округ)
Вира

**Вира ** е река во Саксонија, Германија.

## Поврзано

* Список на реки во Саксонија

Категорија:Реки во Саксонија
Категорија:Реки во Тирингија
Европски олимписки комитети

**Европски олимписки комитети** или **ЕОК** (англ. *European Olympic Committees*, *EOC*) е меѓународна спортска организација со седиште во Рим, Италија. Во неа членуваат 49 национални олимписки комитети (НОК-ови).

## Земји-членки
На табелава се наведени сите членки на организацијата, заедно со годината на основање и признавање од Меѓународниот олимписки комитет (МОК), доколку се разликува од годината на основање на НОК-от.

## План за Европски игри
Претседателот на организацијата Патрик Хики изјавил дека 15 европски спортски федерации планираат да воведат „Европски игри“ по примерот на постоечките Азиски и Панамерикански игри.

## Поврзано
* Европски младински олимписки фестивал (ЕМОФ)

## Наводи

## Надворешни врски
* Официјална страница  

*Европа
Олимписки комитети 
Олимписки комитети
Пика

**Пиката** (Ochotona), позната и како свиркач, е тревојадно животно и спаѓа во иста група со зајаците. Сепак, не трча како зајак: прави мали скокови и не се движи многу. Тоа е мало животно со мали ноџиња, кое живее во мали семејни групи, во дувло направено меѓу камењата и корењата на некое дрво. На тибетски јазик „пика“ значи „зајак свиркач“.
Карим Масимов

**Карим Кажимканули Масимов** (, (), р. ) служи како премиер во Владата на Казахстан од 10 јануари 2007.

Масимов течно говори казашки, руски, кинески, англиски и арапски јазик. Има студирано во Кина и работел во Хонгконг, каде раководел со казахстанските трговски врски. Истовремено, се смета за добро поврзан со Кремљ. Претходно служел како вицепремиер од 19 јануари 2006 г. до 8 јануари 2007. и како министер за економија и буџетско планирање и министер за транспорт и комуникации во 2001. Според „Правда“, јавноста го перципира Масимов како „една од највлијателните фигури во внатрешниот круг на претседателот Нурсултан Назарбаев“.

## Наводи

## Надворешни врски
*Official Site of Prime Minister of Kazakhstan 
*PM Karim K. Massimov 
*Kazakh President accepts Prime Minister's resignation (Update3)
*Analysis: Why the world cares about Kazakhstan 

Категорија:Живи луѓе
Категорија:Луѓе од Нур-Султан
Гајтхајн

**Гајтхајн** () — град во округот Лајпциг, во сојузната покраина Саксонија, Германија.

## Географија

Гајтхајн се наоѓа 30 километри северозападно од Кемниц и 40 километри југоисточно од Лајпциг. Се наоѓа во ридската област Викерсхајн и реката Ојла.

## Историја

Првото документирано спомнување на градот било во годината 1186 во документ, кој ги опишува донациите на заработките од црквата Викерсхајн до бискупот од Мерзебург од војводата Дедо фон Рохлиц.

Името на градот го има неговото потекло во старолужичкиот збор „Китан“ и го опишува местото Китан, каде „Chyt“ (Кит) — првото лужичко име.

Во 1209 имало друго документирано спомнување на Гајтхајн и веќе била основана црквата Свети Никола. Во оваа година основањето на болница и капела (на Свети Јован) било наредено од Конрад Втори Гројч (1190-1210), грофот на Лужица. Исто така, иако Гајтхајн е опишан како град во овој документ, делот со првиот градоначалник е првпат опишано во годината 1335. Од 1346 цистерни и дрвени водени канали биле изградени во Гајтхајн, кои биле користено до 1904.

Гајтхајн бил администриран во средниот век од фогт, кој имал седиште во Фрајхоф, првпат споменат во 1349. Прав-кулата во Гајтхајн, денес една од знаменитостите на градот, била дел од Фрајхоф и биле вметната во градските бедеми.

Во Втората светска војна имало 219 мртви. На 13 април 1945, 13 луѓе биле убиени во еден воздушен напад на градот. Целта на авионот била железничката станица. На 14 април, Втората светска војна завршила во Гајтхајн со пристигнувањето на американските војници.

## Наводи

## Надворешни врски

* Официјална страница

Категорија:Лајпциг (округ)
Беневиц

**Беневиц** () — општина во округот Лајпциг во Саксонија, Германија.

## Наводи

Категорија:Лајпциг (округ)
Беневиц (појаснување)

**[[Беневиц]]** е општина во округот Лајпциг, во Саксонија, Германија.

**Беневиц** може исто така да се однесува на:

* Петер Беневиц (1495–1552), родено име на Петар Апијан, германски научник и хуманист
** Филип Беневиц (1531–1589), родено име на Филип Апијан, германски математичар, доктор и картограф
* Антонин Беневиц (1833–1926), чешки виолинист, диригент и музички педагог
* Рик Беневиц (1936–1999), американски телевизиски режисер
Свети Албан

**Свети Албан Британски** бил првиот британски маченик Тој се поштува како светец во Англиканската, католичката и православната црква. Во 2006 година бил предложен да го замени Свети Ѓорги како заштитник на Англија.

## Наводи

Категорија:Христијански маченици од 4 век
Категорија:Римјани од 4 век
Категорија:Англикански светци
Категорија:Ранохристијански маченици
Категорија:Православни маченици
Категорија:Римокатолички светци од Англија
Категорија:Христијански светци од 4 век
Категорија:Родени во непозната година
Категорија:Христијански светци од 3 век
Категорија:Починати во 304 година
Категорија:Погубени со обезглавување
Поликарп I (византионски епископ)

**Поликарп I** бил епископ на Византион во периодот од 69 до 89 година. Дошол по смртта на Онисим, а негов наследник е Плутрах.

Категорија:Римјани од 1 век
Категорија:Светци од Анадолија
Категорија:Православни светци
Категорија:Епископи од 1 век
Категорија:Римокатолички светци од Анадолија
Категорија:Христијански светци од 1 век
Категорија:Византиски епископи
Категорија:Родени во непозната година
Категорија:Починати во 89 година
Белгерсхајн

**Белгерсхајн** () — општина во округот Лајпциг во Саксонија. Таа е дел од општинската заедница Наунхоф.

## Географија и сообраќај

Градот е околу 25 километри источно од Лајпциг. Градот се наоѓа на сојузниот автопат 38 Лајпциг - Грима, како и на железничката линија Лајпциг - Гајтхајн.

## Општински единици

Белгерсхајн ги има следниве единици:

* Белгерсхајн
* Трена
* Кера
* Рорбах

## Наводи

Категорија:Лајпциг (округ)
Плутарх (византионски епископ)

**Плутарх** бил епископ на Византион во периодот од 89 до 105 година. Дошол по смртта на Поликарп I, а негов наследник е Седекион.

Категорија:Римјани од 1 век
Категорија:Римјани од 2 век
Категорија:Епископи од 1 век
Категорија:Епископи од 2 век
Категорија:Византиски епископи
Категорија:Родени во непозната година
Категорија:Починати во 105 година
Седекион (византионски епископ)

**Седекион** бил епископ на Византион во периодот од 105 до 114 година. Дошол по смртта на Плутарх, а негов наследник е Диоген.

Бил на престолот во времето на Трајановите прогони на христијаните.

## Наводи

Категорија:Римјани од 2 век
Категорија:Епископи од 2 век
Категорија:Византиски епископи
Феликс (византионски епископ)

**Феликс** бил епископ на Византиум во периодот од 136 до 141 година. Дошол по смртта на Диоген, а негов наследник е Поликарп II. 
	
Бил на престолот во времето на прогоните на христијаните во времето на Антонин Пиј.

## Наводи

Категорија:Римјани од 2 век
Категорија:Епископи од 2 век
Категорија:Византиски епископи
Категорија:Родени во непозната година
Категорија:Христијански светци од 2 век
Категорија:Починати во 141 година
Лаврентиј (византионски епископ)

**Лаврентиј** бил епископ на Византион во периодот од 154 до 166 година. Негов претходник бил Евазиј, а негов наследник е Алипиј. 
	
Бил на престолот во времето на прогоните на христијаните во времето на Антонин Пиј и Марко Аурелиј.

## Наводи

Категорија:Римјани од 2 век
Категорија:Епископи од 2 век
Категорија:Византиски епископи
Категорија:Родени во непозната година
Категорија:Починати во 166 година
Патка крецка

**Патката крецка** (*Anas querquedula*) е релативно мал претставник од фамилијата патки (Anatidae), од редот гусковидни.

## Физички опис

* Тежи меѓу 350 и 500 g;
* Распон на крилја околу 63&nbsp;cm;
* Изразен полов диморфизам;
* Брзо лета, лесно слетува на водата и речиси бесшумно полетува остро и вертикално;
* Мажјакот се огласува со карактеристичен звук, како од дрвена нишалка: „крр, крр“;

## Распространетост и живеалиште

Релативно широко распространета во Европа, западна и југоисточна Азија, достигнувајќи до Маријанските Острови. Случаен посетител во Северна Америка. Се среќава и во Македонија. Пребива во густо обраснати со водна вегетација водни басени и ги избегнува планинските области.

## Начин на живот и исхрана

Се храни првенствено со животинска храна, при што главен дел во менито и заземаат различните видови на мекотели.

## Размножување

Гнездото го гради на суво место, скриено од грмушки или висока трева. Снесува од 7 до 12 валкано бели до жолтеникаво-кафеави јајца. Инкубацијата трае 23 денови и се остварува само од женката. Младите се испилуваат доволно развиени за самостојно да се движат и исхрануваат.

## Наводи

Категорија:Гусковидни
Категорија:Незагрозени видови според МСЗП
Категорија:Таксони опишани од Карл Линеј
Патка берија

**Патка берија** или **крѓа** () — честа и широкораспространета патка која се размножува во деловите со умерена клима на Европа и Азија и прелетува на југ во зима. Името го добила по синозелената нијанса берија.

Станува збор за високодруштвен вид на патка (кога е вон сезона за парење) која може да образува големи групи. Најчесто може да се најде во засолнетите влажни живеалишта и се храни со семиња и водни без‘рбетници. Порано (а понекогаш и денес) како подвид на овој вид патка се сметала и северноамериканската златокрила патка берија (*A. carolinensis*).

## Наводи

Категорија:Гусковидни
Категорија:Таксони опишани од Карл Линеј
Атенодор (византионски епископ)

**Атенодор** бил епископ на Византион во периодот од 144 до 148 година. Негов претходник бил Поликарп II, а негов наследник е Евазиј. 
	
Бил на престолот во времето на прогоните на христијаните во времето на Антонин Пиј. Во негово време, во истото време кога со Византион управувал Зексип, бројот на христијаните значително се зголемил. Тој бил ополномоштен за изградба на втората катедрала во Елеја, која подоцна била обновена од страна на Константин Велики, кој сакал да биде погребан токму на ова место.

## Наводи

Категорија:Римјани од 2 век
Категорија:Епископи од 2 век
Категорија:Византиски епископи
Свети Емилијан

**Свети Емилијан** е хрисатијански светец од 4 век.
Според христијанското верување, направил мнoгу потeшки грeвови во својата младoст. Роден е во .
Православната црква неговиот ден го чествува на 7 март.

Во времето на Јулијан Отстапник во тракискиот град Доростол живееше момчето Емилијан, слуга на градоначалникот. Кога царот Отстапник почна со меч и со оган да го сотира христијанството ширум Римското Царство, во Доростол дојде царски пратеник да ги убива христијаните. Но не најде ни еден единствен. Израдуван од тоа, тој им приреди голема гозба на доростолските граѓани и заповеда големо жртвопринесување на идолите и деноноќна веселба по целиот град. Таа ноќ тргна Свети Емилијан по идолските храмови, по плоштадите и градските улици и со копач ги испокрши сите идоли. Утредента во градот настана ужас. Сите го бараа разурнувачот на нивните богови. Беше фатен еден селанец когошто го видоа тоа утро како минува крај храмот. Кога виде дека ќе пострада невин човек, Емилијан си рече: „Ако го сокријам своето дело, што корист од тоа што го сторив? Зар да се најдам пред Бога како убиец на невин човек?“ Му се пријави, значи, на царскиот намесник и призна сѐ. Овој разјарен го запраша Емилијан кој го наговори на она дело. Христовиот маченик одговори: „Бог и мојата душа ми заповедаа да ги урнам мртвите столбови што ги нарекувате богови.“ Тогаш судијата нареди да го бијат, а после да го изгорат во оган. Така го заврши својот земен живот Свети Емилијан и се пресели во небесниот на 18 јули 362 година.

## Наводи

Категорија:Христијански светци од 3 век
Категорија:Православни светци
Теофилакт Цариградски

**Теофилакт Цариградски** познат и како **Теофилакт Никомидијски** — епископ на Никомедија и Цариград.

Кога првиот царски советник Тарасиј бил како световник избран за Цариградски патријарх, тогаш со него и од него примиле монашки чин повеќе негови пријатели и почитувачи од световниот сталеж. Меѓу овие бил и овој Теофилакт. Тарасиј го испратил за епископ во Никомидија. Како епископ Теофилакт бил добар пастир на стадото словесно
и се покажал необично исполнет со милосрдие кон бедните и сиромасите. По смртта на св. Тарасиј, патријаршискиот престол во Цариград го зазел Никифор I, а малку потоа царскиот престол го зазел Лав V, кој бил иконоборец, и како таков кренал цела бура црквата.

Иако иконоборската ерес била осудена на Седмиот вселенски собор, овој цар, сепак, ја воспоставил и сакал со неа да го замени православието. Свети Теофилакт отворено му се спротивставил на царот, па кога царот не попуштил, му рекол св. Теофилакт: “*Ќе дојде, цару, на тебе остра погибел одненадеж и нема да најдеш никој да те избави од неа*!” Поради овие зборови св. Теофилакт бил со царска наредба тргнат од својата положба и испратен во заробеништво каде што поминал 30 години. Починал во 845 година.

Православната црква неговиот ден го чествува на 8 март.

## Наводи

Категорија:Вселенски патријарси
Категорија:Византијци од 9 век
Категорија:Архиепископи од 9 век
Категорија:Православни светци
Категорија:Источнокатолички светци
Категорија:Епископи од 9 век
Категорија:Византиско иконоборство
Категорија:Светци од Анадолија
Категорија:Христијански светци од 9 век
Категорија:Византиски светци
B2B

**B2B** (од ) или **бизнис до бизнис** ја опишува размената на производи, услуги и информации меѓу претпријатија.  Поврзани поими, но со друго значење се B2C (*business-to-consumer*) и G2B (*government-to-business*). Денес, обемот на трансакциите во рамките на B2B е значително поголем за разлика од оној во B2C.

## Потекло на поимот
Првично, поимот бил смислен за да ги опише електронските комуникации меѓу претпријатијата и организациите, со цел да се направи разлика од комуникациите меѓу претпријатијата и потрошувачите („B2C“). Поимот се употребува и во маркетингот и најпрво се однесувал само на индустриските и капиталните добра.  Неговата денешна употреба ги опфаќа сите производи и услуги со кои тргуваат претпријатијата.

## Предности
Успешноста на B2B е најмногу под влијание на зголемената потреба за подобрување на деловните процеси, а не на подобрувањето на технологијата. Почетокот на електронската трговија на Интернет била започната во текот на 1990-тите години од страна на претпријатија како: FedEx, Cisco, Dell и GE.

Како поетфина, флексибилна и универзална мрежа, Интернетот им овозможува на малите претпријатија да се вклучат во современата електронска трговија. Оваа технологија, исто така, овозможува обработка ан трансакциите во реално време и побогата размена на податоци.

Меѓу другото, позитивните ефекти од постоењето на B2Bсе и: значајното намалување на трошоците, зголемување на транспарентноста во работењето, полесен пристпан на нови пазари и развојот на бројни нови транскациски методи.

## Поврзано
* B2C;
* G2B;
* C2C;
* G2C;
* Електронска трговија.

## Наводи

## Литература
* K. Backhaus: *Industriegütermarketing*. München 2003
* Belz, Ch./Müllner, M./Zupancic, D.: *Spitzenleistungen im Key Account Management*, 2. Auflage. Wien und München: Ueberreuter 2008.
* Belz, Ch./Bieger T. et al.: *Customer Value*. Ueberreuter, Wien/München 2004, Kapitel 18
* Bussmann, W. F./Zupancic, D.: *Verkaufen von Profi zu Profi*. Ueberreuter. Wien und München 2008
* Robert de Zoeten/Robert Hasenböhler/Paul Ammann: *Industrial Marketing - Praxis des Business-to-Business-Geschäfts.* Schäffer-Poeschel, Stuttgart 1999, ISBN 3-7910-1112-X
* Peter Godefroid: *Business-to-Business-Marketing.* Kiehl, 2003, ISBN 3-470-47173-8
* Werner Pepels: *Business-to-Business-Marketing.* Luchterhand (Hermann), 1999, ISBN 3-472-03631-1
* Richard Hofmaier: *Vertriebliche Hit Rate-Optimierung im B-to-B-Sales: Neue Ansätze, Methoden und Umsetzungsmöglichkeiten.* München 2006/2007
* Haffa, Annegret: *PR von Business zu Business – Entscheidungsprozessekennen, zielgenaueBotschaftenentwickeln*. in: BtoB 2004 – Award Best of Business-to-Business Communication, Bonn 2004, S. 22-24, ISBN 3-928475-75-4

Категорија:Маркетинг
Категорија:Економски поими
Свети Кесариј

**Свети Кесариј** е христијански светец од 4 век.

Брат на Свети Григориј Богослов. Св. Кесариј бил и богословски писател. Меѓу другото, тој се грижел да одговори на прашањето: колку време поминале Адам и Ева во Рајот пред изгонувањето. Некои го определувале тоа време на шест часа, други на 24 часа, трети
на три дена. Свети Кесариј мислел дека тоа време било 40 дена. Поради тоа, вели, и Господ Исус постел 40 дена во пустината, и бил за тоа време искушуван од ѓаволот. Па додека стариот Адам не можел да им одолеe на искушенијата ѓаволски во рајското изобилие, Новиот Адам им одолеал витешки во гладната и жедната пустина.

Православната црква неговиот ден го чествува на 9 март.

## Наводи

Категорија:Византиски светци
Категорија:Светци од Анадолија
Категорија:Римокатолички светци од Анадолија
Категорија:Христијански светци од 4 век
Категорија:Римјани од 4 век
Категорија:Починати во 369 година